16. ΝΟΜΟΣ υπ' αριθ. 228 της 29 Μαΐου/5 Ιουν. 1943  (Αναδημοσιευθείς την 30 Ιουν. 1943) Περί τροποποιήσεως και συμπληρώσεως των υπ' αριθ. 542/1941, 1801/1942 Νομοθετικών Δ/των. Εκυρώθη δια της υπ' αριθ. 300/1946 πράξεως Υπουργικού Συμβουλίου. Σελ. 118 Άρθρ.1.1.-4.(Προέβλεπον την υπό του Δημοσίου χορήγησιν των υπό του άρθρ. 3 Ν.Δ. 542/1941 προβλεπομένων πιστώσεων). 5.Αι επιχειρήσεις προς τας οποίας ήθελον χορηγηθή πιστώσεις υποχρεούνται εις την πληρωμήν τούτου προς 2% ετησίως. 6.Εις το αυτό ποσόν τόκου υπόκεινται αύται και δια τας ήδη χορηγηθείσας αυταίς παρά τη Τραπέζη της Ελλάδος πιστώσεις αίτινες αναλαμβάνονται παρά του Ελληνικού Δημοσίου, της διαφοράς του τόκου μεταξύ 2% και 5% του εισπραχθησομένου παρά της Τραπέζης της Ελλάδος δια τον χρόνον μέχρι της ημέρας της παρά του Ελληνικού Δημοσίου αναλήψεως της πιστώσεως προστιθεμένης εις το κεφάλαιον της πιστώσεως. 7.Το ποσόν της παρά του Δημοσίου χορηγηθησομένης πιστώσεως θέλει επιστραφή αυτώ κατ' ανώτατον όριον εντός τριών ετών από της επανόδου των ομαλών συνθηκών περί ων το άρθρ. 7 του Ν.Δ. 542/41 τμηματικώς και κατά λόγον των εκάστοτε προς τούτο δημιουργουμένων διαθεσίμων. 8.Επί τω τέλει δε όπως καταστή δυνατή η εφαρμογή της προηγουμένης διατάξεως ο Υπουργός της Συγκοινωνίας θα κανονίζη τιμολόγια ηλεκτρικής ενεργείας εις τρόπον ώστε να εξυπηρετείται η ανωτέρω ανάγκη. Αποσαφηνίζεται ότι το ούτω εξοικονομηθησόμενον ποσόν καθ' ο μέρος αντιστοιχεί τούτο εις κεφάλαια κινήσεως άτινα υποχρεούται να διαθέτη η επιχείρησις, δεν θα παραμείνη εις όφελος της επιχειρήσεως αλλά εις όφελος των καταναλωτών δι' αναλόγου τμηματικής μειώσεως της μετέπειτα τιμής της ηλεκτρικής ενεργείας. Εν πάση περιπτώσει αι οφειλέτιδες επιχειρήσεις ηλεκτρικής ενεργείας υπέχουσιν ακεραίαν την ευθύνην απέναντι του Ελληνικού Δημοσίου όπως κατά την λήξιν της ανωτέρω προθεσμίας αποδώσωσιν αυτώ παν οφειλόμενον υπόλοιπον ανεξαρτήτως του αν εκ των υπό του Υπουργού της Συγκοινωνίας καθοριζομένων τιμολογίων δημιουργούνται ή ου διαθέσιμα προς τον ανωτέρω σκοπόν. Ο Υπουργός της Συγκοινωνίας κανονίζων τα εν τη προηγουμένη παραγράφω αναφερόμενα τιμολόγια δύναται να περιλάβη εις ταύτα και την περίπτωσιν κέρδους της επιχειρήσεως ου το ποσόν και ο εν γένει τρόπος του υπολογισμού του θέλουσι καθορίζεσθαι υπό του αυτού Υπουργού δι' αποφάσεών του εκδιδομένων οσάκις κρίνεται τούτου παρ' αυτού σκόπιμον, μη όντος υποχρέου εις την εφαρμογήν ενιαίου μέτρου δι' απάσας τας επιχειρήσεις παραγωγής ηλεκτρικής ενεργείας. 13.Δ.γ.15-16 Ηλεκτρικές Εγκαταστάσεις 9.Από της χρονολογίας της χορηγήσεως πιστώσεως απαγορεύεται εις εκάστην των δανειζομένων επιχειρήσεων η καθ' οιονδήποτε τρόπον μεταβίβασις των εις την κυριότητά της ανηκόντων κινητών και ακινήτων άνευ προηγουμένης σχετικής εγκρίσεως του Υπουργού της Συγκοινωνίας. Πάσα δε μεταβίβασις ενεργουμένη άνευ της ανωτέρω εγκρίσεως είναι άκυρος, του Δημοσίου δυναμένου να διεκδικήση και να εκποιήση ταύτα εν δημοσίω πλειστηριασμώ προς κάλυψιν του ανεξοφλήτου μέρους της πιστώσεως. 10.Οι Υπουργοί των Οικονομικών και της Συγκοινωνίας δύνανται να ασκώσιν έλεγχον επί της εν γένει διαχειρίσεως της επιχειρήσεως ή ακόμη να επιβάλωσι την έγκρισιν ωρισμένων ή πασών των δαπανών προ της πραγματοποιήσεως τούτων, υπό δημοσίων ή τραπεζιτικών υπαλλήλων οριζομένων προς τούτο παρ' αυτών. Εν τη αποφάσει του ορισμού των υπαλλήλων τούτων θέλει καθορίζεσθαι και το ποσόν της αποζημιώσεως αυτών, όπερ θα βαρύνη την οικείαν εκμετάλλευσιν. Ο τρόπος της επιβολής του κατά την παρούσαν παράγραφον ελέγχου θέλει καθορίζεσθαι δι' αποφάσεως των Υπουργών Οικονομικών και Συγκοινωνίας. Άρθρ.2.-5.(Διατάξεις προσωρινής ισχύος, αναφερόμεναι εις το άρθρ. 2 του Ν.Δ. 542/1941). Άρθρ.6.-Από της παρ' εκάστης επιχειρήσεως χρησιμοποιήσεως παρά ταύτης της ανοιγησομένης συνωδά τω παρόντι πιστώσεως, αι εν καθυστερήσει αξιώσεις αυτής, εκ της πωλήσεως ηλεκτρικής ενεργείας και μέχρι της τελείας αποδόσεως του προς το δημόσιον χρέους, βεβαιούμεναι εις τα οικεία Δημόσια Ταμεία βάσει καταστάσεων των περί ων πρόκειται Ηλεκτρικών Επιχειρήσεων, θα εισπράττωνται παρά τούτων κατά τον νόμον "περί εισπράξεως των Δημοσίων Εσόδων". Άρθρ.7.-Αι διατάξεις των συμπληρουμένων και τροποποιουμένων Ν.Δ/των αι μη συμπολιτευόμεναι προς τον παρόντα Νόμον καταργούνται. Άρθρ.8.-Η εις τας επιχειρήσεις ηλεκτρικής ενεργείας καταβολή των ανοιγησομένων πιστώσεων και αι προς τούτο καταρτισθησόμεναι μεταξύ αυτών και του Δημοσίου συμβάσεις απαλλάσσονται τελών χαρτοσήμου. Άρθρ.9.-Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 